Diari Oficial de la Generalitat Valenciana


Sumari del DOGV 6051, del 07-07-2009 (2009/7631)

RESOLUCIÓ de 26 de juny de 2009, del director general de Relacions amb Les Corts i Secretariat del Consell, de la Conselleria de Presidència, per la qual es disposa la publicació del conveni de col·laboració entre la Generalitat (Conselleria de Justicia i Administracions Públiques) i la Diputació de Castelló per a l'obertura de l'Oficina PROP al municipi de Segorbe (Castelló).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6051

Data del DOGV
:   07-07-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/7631


Data del document
:   26-06-2009

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Justícia i Administracions Públiques
    * Segorbe
    * formalitat administrativa
    * cooperació administrativa
    * relació administració-administrat
    * administració local

RESOLUCIÓ de 26 de juny de 2009, del director general de Relacions amb Les Corts i Secretariat del Consell, de la Conselleria de Presidència, per la qual es disposa la publicació del conveni de col·laboració entre la Generalitat (Conselleria de Justicia i Administracions Públiques) i la Diputació de Castelló per a l'obertura de l'Oficina PROP al municipi de Segorbe (Castelló). [2009/7631]  
La Generalitat (Conselleria de Justicia i Administracions Públiques) i la Diputació de Castelló han subscrit, després de la tramitació prèvia reglamentària, el 29 d'abril de 2009, el conveni de col·laboració per a l'obertura de l'Oficina PROP al municipi de Segorbe (Castelló).   
En compliment del que establix la clàusula setena del conveni, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0973/2009, i que figura com a annex d'esta resolució.  
Valencia, 26 de juny de 2009.- El director general de Relacions amb Les Corts i Secretariat del Consell: Ángel Mompó Romero.  
Conveni de col·laboració entre la Generalitat (Conselleria de Justícia i Administracions Públiques) i la Diputació de Castelló per a l'obertura de l'oficina PROP al municipi de Segorbe (Castelló)  
A la ciutat de Castelló, a 29 d'abril de 2009  
REUNITS  
D'una banda, l'Hble. Sra. Paula Sánchez de León Guardiola, consellera de Justícia i Administracions Públiques de la Generalitat de la Comunitat Valenciana (d'ara en avant, Generalitat), nomenada per Decret 27/2008, de 18 de setembre, del president de la Generalitat, qui actua en nom i representació de esta, de conformitat amb els articles 17.f) I 28. g), de la Llei 5/1983, de 30 de desembre, del Consell, i facultada expressament per a la firma del present Conveni per acord del Consell, de data 17 d'abril de 2009.  
I, de l'latra, l'Il·lm. Sr. Carlos Fabra Carreras, president de la Diputació de Castelló, en representació d'esta administració local, de conformitat amb el que establixen els articles 33 i següents LBRL i facultat expressament per a la firma del present conveni per acord del Ple de la Diputació, de data 31 de març de 2009.  
EXPOSEN  
La configuració en la Comunitat Valenciana d'unes administracions públiques eficients, pròximes a la ciutadania i capaces d'atendre satisfactòriament les seues demandes i peticions presents i actuals o futures i potencials, ha constituït un dels principals objectius del Consell de la Generalitat des que començara el seu planejament estratègic en tecnologies de la informació i la comunicació (TIC) en 1996 amb el Pla Estratègic per a la Modernització de l'administració Valenciana, PEMAV. És, aleshores, quan es dissenya i comença a aplicar la idea de l'Oficina PROP com a element que possibilita una prestació de béns i servicis públics sustentada sobre l'excel·lència, així com d'una gestió desconcentrada funcionalment alhora que integrada respecte les administracions intervinents.  
En el 2n Pla de Modernització de la Comunitat Valenciana, MODERNIZA.COM, s'aprofundix en la filosofia i pràctica dels PROP, si bé es posa l'èmfasi en el necessari canvi de cultura corporativa, en la transformació del concepte de servici públic, desplaçant l'accent de l'estricte sentit administrativista de "procediment" al més modern de "servici" i, fonamentalment, transitant cap a una autèntica administració electrònica, interactiva, personalitzada, transaccional i orientada cap al ciutadà i la ciutadana.  
En l'actualitat, i des del 12 de maig de 2004, la vigent Estratègia del Consell de la Generalitat en matèria de Telecomunicacions Avançades i de Societat Tecnològica i del Coneixement, AVANTIC 2004-2010, a través, fonamentalment, del projecte SIMAC (Sistema Integral Multicanal d'Atenció al Ciutadà), assumix la trajectòria decennal haguda en l'atenció al ciutadà, alhora que dinamitza el seu sentit, plantejament i contingut. Es tracta d'oferir uns servicis de qualitat promovent l'administració Intel·ligent, o i-Administració, que integra tots els canals de relació amb el ciutadà, posant-los a la seua disposició i demanda de manera coherent i senzilla. És l'administració que anticipa les seues peticions, que s'avança a les seues necessitats, és una administració, en fi, focalitzada en el servici eficient als ciutadans per als que treballa.  
L'administració intel·ligent del segle XXI és aquella que aprofita tots els recursos tecnològics disponibles per a posar-los al servici de la ciutadania, en la mesura que estos els requerisquen o es preveja la seua necessitat, i amb total transparència, senzillesa i proximitat.  
En la configuració d'esta nova administració i parlant d'integració de canals, infraestructures, continguts, servicis i demandes, no cal desconéixer la realitat pluriadministrativa de les nostres societats, on la convivència dins de la Comunitat Valenciana de tres nivells burocràtics de gestió dels servicis públics: el ocal, l'autonòmic i el de l'administració general de l'Estat, exigix, dins del respecte a l'autonomia de cada un d'eixos nivells, també la necessària coordinació i l'esforç per a oferir el millor servici als nostres comuns ciutadans i ciutadanes.  
Seguint amb la línia plantejada, el Consell, en sessió celebrada el 15 de febrer de 2008, aprova el Pla d'Expansió PROP 2008-2011, en el qual es contempla el desplegament territorial en la Comunitat Valenciana.   
En efecte, la col·laboració entre l'administració Local i l'administració del Consell de la Generalitat, com a representants ambdós de les administracions pròpies de la Comunitat Valenciana, esdevé indispensable si es vol avançar en eixa administració integrada, com a element estratègic d'uns servicis públics d'excel·lència, d'igualtat, de qualitat i d'eficiència que demanden els nostres ciutadans i ciutadanes.  
Els PROP són pilars bàsics en l'esquema organitzatiu d'aproximació i proximitat de l'administració a la societat, tant en la seua principal dimensió d'atenció presencial, o on confluïsca l'oferta administrativa integrada de les administracions i les demandes de cada un dels ciutadans i ciutadanes. En tot cas, contribuix a millorar la comunicació entre aquelles i estos, procura que la proximitat determine un millor coneixement mutu que, a la fi, es traduïsca en la millora contínua dels servicis.  
El present conveni és, per tant, una manifestació patent d'eixa voluntat comuna de les administracions local i autonòmica d'acostar-se a la nostra ciutadania, desconcentrant o descentralitzant les seues funcions, de seguir esforçant-se per la col·laboració interadministrativa, contribuint a un nou concepte i realitat pràctica de prestació dels servicis públics.  
En este sentit, la Diputació de Castelló, conscient del valor que s'aporta per mitjà de la constitució del PROP-SEGORBE, i plenament implicada en la consecució d'eixa avançada Administració del segle XXI, posa a disposició de la dita descentralització funcional de servicis que suposen els PROP els elements infraestructurals, materials i personals necessaris per a l'òptim exercici de les comeses assignats a l'oficina PROP, assumint els costs de gestió i integrant així mateix els propis servicis que oferix aquella corporació.  
En conseqüència, per tot el susdit, les parts que susbscriuen el present conveni acorden les següents:  
ESTIPULACIONS  
Primera. Objecte  
1. L'objecte del conveni és l'obertura i posada en funcionament de l'oficina PROP-SEGORBE.  
2. La Generalitat manifesta el propòsit de col·laborar amb la Diputació de Castelló a tal objecte. En efecte, a través d'esta oficina es portarà a efecte la desconcentració de servicis de la Generalitat integrant-los amb els servicis provincials més rellevants.  
Segona. Obligacions de la Generalitat  
1. Són obligacions generals de la Generalitat derivades del compliment del present conveni:  
a) Aportar a esta oficina els recursos humans necessaris per a la prestació dels seus servicis d'informació general, així com d'informació relativa a l'estat de la tramitació d'expedients iniciats a instància de part el destinatari de la qual siga la Generalitat.  
b) Proporcionar els elements relacionats amb la imatge corporativa que inclourà la senyalització, tant exterior com interior, i el direccionament.  
c) Dotar a estes oficines de la infraestructura de comunicacions necessària per a garantir l'accés a les seues bases de dades.  
d) Realitzar la instal·lació i manteniment dels programes i bases de dades pròpies i necessaris per a l'atenció al ciutadà, en especial el que es descriu en el número 2, següent, d'esta estipulació.  
e) Dotar el seu personal propi dels mitjans informàtics i del mobiliari necessaris per a la prestació òptima del servici.  
2. La Generalitat facilitarà el Sistema de Gestió d'Esperes, programari que permet organitzar i dirigir als ciutadans i ciutadanes, guiant-los per a accedir al servici desitjat i al lloc d'atenció personalitzada corresponent, perquè siguen atesos amb totes les garanties d'equitat i confidencialitat.  
El sistema és gestionat des d'una aplicació que permet conéixer la informació següent:  
- La situació en temps real de l'atenció presencial, mostrant dades sobre els servicis més consultats, etc., de manera que poden elaborar-se els llocs d'atenció i els ciutadans, amb la qual cosa els responsables poden disposar de recursos allí on és necessari.  
- Estadístiques sobre l'atenció presencial del tipus: nombre de ciutadans i ciutadanes atesos, temps empleat en l'atenció i temps que ha esperat per a ser atés; temes sobre informes estadístics, tant globals per ciutadans o ciutadanes atesos, com per llocs d'atenció i temes atesos.  
Són elements del sistema:  
a) Terminals de lloc. Són els terminals instal·lats en cada un dels llocs d'atenció per a manejar el sistema: cridar un client, finalitzar l'atenció, etc.  
b) Indicadors de torn. Inclou les pantalles ubicades en cada una de les taules d'atenció presencial, que indiquen el número de taula i el torn que es va a atendre, o que s'està atenent. Solen anar col·locades a sostre.  
c) Expenedor o dispensador de tiquets. És l'equip ubicat en el mòdul d'acollida, que subministra els tiquets amb el número de torn i el servici sobre el qual es vol informació.  
d) Panell indicador o display general. És el panell que informa el públic que es troba en la sala d'espera, del torn i la taula en què s'atén el servici.  
e) Pc gestor. És l'encarregat de la gestió i control del sistema.  
f) Panell distribuïdor. És el panell en què s'arreplega l'estés de cable procedent de tots els elements anteriors. Este panell sol estar en el quart de comunicacions.  
Tercera. Obligacions de la Diputació de Castelló.  
Són obligacions de la Diputació de Castelló:  
a) Destinar en el local Palauet de San Antón, siti al carrer Sant Antoni, núm. 11, de Segorbe, els espais necessaris per a la posada en funcionament de l'oficina PROP, incloent les instal·lacions de cablejat estructurat i la infraestructura de comunicacions per a l'accés a les bases de dades provincials. No obstant això, la ubicació de l'Oficina PROP en el citat local Palauet de San Antón té caràcter transitori, en tant que no estiguen acabades les obres de rehabilitació del Casalot de la Plaça d'Almodí, ubicació definitiva de l'esmentada Oficina. Les despeses ocasionades per este trasllat i la ubicació definitiva de l'oficina seran de compte de la Diputació de Castelló.  
b) Dotar a esta oficina de la fotocopiadora d'ús públic.  
c) Designar, almenys, a un funcionari o funcionària que atenga les tasques d'informació provincial i registre de documents per al que caldrà ajustar-se al que disposa la Resolució de 31 de maig de 2007, de la directora general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni Marc entre l'administració General de l'Estat i la Comunitat Valenciana per a la implantació d'una Xarxa d'Oficines Integrades d'Atenció al Ciutadà en l'àmbit territorial de la dita Comunitat Autònoma (DOCV núm. 5.525, de 01.06.2007). Així mateix, designarà els funcionaris o funcionàries que considere necessari per a dur a terme la gestió dels procediments provincials descentralitzats, si fa el cas.  
d) Fer-se càrrec de les despeses corrents que genere el funcionament de l'oficina.  
e) Dotar el seu personal propi dels mitjans informàtics i del mobiliari necessaris per a la prestació òptima del servici.  
Quarta. Seguiment del conveni. Comissió Mixta Paritària  
La Generalitat i la Diputació de Castelló acorden estudiar les pautes que s'ha de seguir per a la materialització d'este projecte, fixant-se les actuacions a realitzar a través dels corresponents convenis interadministratius. Amb este fi, es constituirà una Comissió Mixta Paritària integrada per representants d'ambdós parts designats, respectivament pel director general de Modernització de la Conselleria de Justícia i Administracions Públiques i pel vicepresident - Àrea de Presidència de la Diputació de Castelló.  
Cinquena. Duració i rescissió.  
El present Conveni entrarà en vigor el dia de la seua firma i tindrà una duració de quatre anys, termini que serà prorrogat expressament per altres quatre anys excepte denúncia expressa de les administracions intervinents realitzada amb una antelació mínima de sis mesos a la data de la seua extinció. Així mateix, es podrà extingir per qualsevol de les causes següents:   
a) Per mutu acord de les parts.  
b) Per incompliment de les obligacions assumides per qualsevol de les parts.  
c) Per denúncia d'una de les parts, després de l'avís previ de, com a mínim, sis mesos d'antelació a la data en què s'haja d'extingir.  
d) Per la ineficàcia sobrevinguda.  
e) Per les altres causes legalment previstes.  
Sisena. Dret aplicable i resolució de conflictes  
El present conveni de col·laboració és de caràcter administratiu i es considera inclòs en l'article 4.1, lletra d), de la Llei 30/2007, de 30 d'octubre, de Contractes del Sector Públic, per la qual cosa queda fora de l'àmbit de la seua aplicació, sense perjuí de l'aplicació dels principis de la dita Llei per a resoldre els dubtes i llacunes que pogueren presentar-se, i es regirà per les seues pròpies estipulacions i, supletòriament, per les normes generals del dret administratiu.  
En especial, el conveni queda subjecte a l'article 9 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, a la Llei 7/1985, de 2 d'abril, Reguladora de les Bases del Règim Local, fonamentalment al seu article 57, així com al Reial Decret Legislatiu 781/1986, de 18 d'abril, pel qual s'aprova el Text Refós de les Disposicions Legals vigents en matèria de Règim Local (articles 61 a 71), així com, amb caràcter supletori, als articles 6 i 8 de la Llei 30/1992, citada, i a la resta de la normativa que resulte aplicable.  
Finalment, el present conveni queda subjecte a la regulació continguda en el Decret 20/1993, de 8 de febrer, del Govern Valencià, pel qual es regula el Registre de convenis i s'establix el règim juridicopressupostari dels convenis que subscriga la Generalitat Valenciana, així com en la resta de normativa aplicable en esta matèria.  
La resolució de les controvèrsies que pogueren plantejar-se sobre la interpretació i execució del present conveni, hauran de resoldre's de mutu acord entre les parts, en el si de la Comissió de Seguiment prevista en l'estipulació tercera del mateix.  
Setena. Inscripció i publicació.  
Este Conveni s'inscriurà en el Registre de Convenis de la Generalitat i serà publicat en el Diari Oficial de la Comunitat Valenciana.  
I en prova de conformitat amb el susdit, firmen els compareixents el present conveni per duplicat, a un sol efecte, en el lloc i la data indicats ut supra.  
La consellera de Justícia i Administracions Públiques: Paula Sánchez de León Guardiola  
El president de la Diputació de Castelló: Carlos Fabra Carreras